CELEX: C2007/211/48
Language: mt
Date: 2007-09-08 00:00:00
Title: Kawża C-317/07: Talba għad-deċiżjoni preliminari mressqa mill-Korkein hallinto oikeus fl- 10 ta' Lulju 2007 — Lahti Energia Oy

8.9.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 211/26
            
         Talba għad-deċiżjoni preliminari mressqa mill-Korkein hallinto oikeus fl-10 ta' Lulju 2007 — Lahti Energia Oy
   (Kawża C-317/07)
   (2007/C 211/48)
   Lingwa tal-kawża: Il-Finlandiż
   Qorti tar-rinviju
   Korkein hallinto oikeus
   Partijiet fil-kawża prinċipali
   
      Rikorrenti: Lahti Energia Oy
   
      Konvenuti: Lahden ympäristölautakunta, Hämeen ympäristökeskus, Salpausselän luonnonystävät ry
   Domandi preliminari
   
               1)
            
            
               L-Artikolu 3(1) tad-Direttiva 2007/76/KE għandu jiġi interpretat fis-sens li d-direttiva mhijiex applikabbli għall-inċenerazzjoni ta' skart ta' gass?
            
         
               2)
            
            
               Impjant ta' gassifikazzjoni, li jikseb gass minn skart, permezz ta' proċedura ta' piroliżi, għandu jitqies li huwa impjant ta' inċenerazzjoni skond l-Artikolu 3(4) tad-Direttiva 2000/76/KE, anki jekk f'dan l-impjant ma jkun hemm l-ebda proċess ta' inċenerazzjoni?
            
         
               3)
            
            
               L-inċenerazzjoni fil-boiler ta' ċentrali elettrika li jinħoloq f'impjant ta' gassifikazzjoni u li jiġi ppurifikat wara l-proċedura ta' gassifikazzjoni għandha titqies li hija proċedura inkluża fl-Artikolu 3 tad-Direttiva 2000/76/KE? F'dan ir-rigward, għandu rilevanza l-fatt li l-gass li jinħoloq u li jiġi ppurifikat jissostitwixxi l-karburanti fossili u li l-emissjonijiet taċ-ċentrali elettrika, għal kull unità ta' enerġija prodotta, ikunu inqas minn dawk li jużaw karburanti oħra, billi tuża l-gass miksub minn skart li jiġi ppurifikat,? Għall-finijiet ta' l-intepretazzjoni tal-portata tad-direttiva 2000/76/KE, huwa rilevanti li l-impjant ta' gassifikazzjoni u ċ-ċentrali elettrika, mil-lat tekniku u funzjonali u fid-dawl tal-distanza minn xulxin, jikkostitwixxu impjant uniku jew il-fatt li l-gass prodott, li jinħoloq fl-impjant ta' gassifikazzjoni u jiġi ppurifikat, jintbgħat u jista' jiġi użat jew bħala karburanti jew għal skopijiet oħra f'post ieħor, bħal per eżempju għall-produzzjoni ta' l-enerġija?
            
         
               4)
            
            
               Taħt liema kundizzjonijiet jista' jitqies li l-gass, li jinħoloq f'impjant ta' gassifikazzjoni u li jiġi ppurifikat, huwa prodott b'tali mod li ma jiġix iktar inkluż mad-dispożizzjonijiet dwar l-iskart?